Jamaluddin Falih Al-Kilani Shekarar haihuwa: 1972 Kasa: Iraki Addini: Musulunci  Sana'a: Malamin jami'a, masanin tarihi, marubuci Tasirantuwa: ya tasirantu da: Shehu Abdulkadir Al-Kilani, Imadu Abdussalam Ra'uf, Mustapha Jawad RAYIWARSA: Jamaluddin Falih Al-Kilani kwararren marubuci ne, mai bincike, malami ne masanin tarihi da hanyoyin ci gaba na al'ummar musulmai. Yana da kulawa ta musamman akan tarihin Shehu Abdulkadir Al-Kilani da abubuwan da suka shafi makarantarsa ta Kadiriyya a tsawon zamani. Tun yana yaro, karatun tarihi shi ne babban abin kaunarsa.  An haifi Dr Jamaluddin Al-Kilani a karamar hukumar Dayali dake kasar Iraki a shekara ta 1972. Jamaluddin Al-Kilani sharifi ne jikan Shehu Abdulkadir Al-Kilani kuma jikan Sayyid Hassan dan Imam Aliyyu (karramallahu wajhahu) dan Nana Fadtimah (alaihassalam). Dr Jamaluddin Al-Kilani ya yi makarantun firamare da sakandire a garin 'khadaul khalis' wanda yake a kasar Iraki; garin da yake a cike a wancan lokaci da manya-manyan masana na ilman zamani, na harshe da na addinin Musulunci.